इससे मुझे मेरे मित्र के ड्राइवर की कहानी याद आई जो उत्तर प्रदेश का है। दो माह पहले मेरे मित्र के बिज़नेस हाउस में नया युवा ड्राइवर आया, जो सिर्फ आठवीं पास है लेकिन, ड्राइविंग में माहिर है। दो साल नई दिल्ली जैसे महानगर में ड्राइव करने के बाद उसने मुंबई जैसे तेज रफ्तार महानगर में वाहन संभालना सीख लिया था और कुछ नियमों को समझ गया था जिनका आमतौर पर मुंबई में बहुत कड़ाई से पालन होता है। चूंकि वह मेरे मित्र को अत्यधिक सुरक्षा वाले पोर्ट ट्रस्ट, एयरपोर्ट और यहां तक कि मंत्रालय में भी ले जाता है, तो उसे पुलिस से आवश्यक अनुमति के बाद पहचान-पत्र भी जारी किया गया है। मित्र की कंपनी में ऐसा पहचान-पत्र े के लिए पुलिस से क्लीयरेंस अनिवार्य है।